सबसे पहले iOS यूजर्स को मिलेगा फायदा, मैसेज सेंड करने के बाद 15 मिनट का टाइम मिलेगा
Users will be able to edit messages after sending them from WhatsApp. वॉट्सऐप यूजर्स को जल्द ही मैसेज एडिटिंग फीचर मिलने वाला है। इस फीचर की मदद से अब यूजर किसी को मैसेज भेजने के बाद टेक्स्ट में की गई गलती को जल्दी और आसानी से सुधार कर सकेंगे।
वॉट्सऐप यूजर्स को जल्द ही मैसेज एडिटिंग फीचर मिलने वाला है। इस फीचर की मदद से अब यूजर किसी को मैसेज भेजने के बाद टेक्स्ट में की गई गलती को जल्दी और आसानी से सुधार कर सकेंगे। हालांकि ये फीचर अभी डेवलपिंग फेज में है। कंपनी की ओर से ऑफिशियली जानकारी नहीं आई है कि आखिर वॉट्सऐप एडिट फीचर को कब तक रोलआउट किया जाएगा।
वॉट्सऐप के बीटा एडिशन में सभी डेवलपमेंट को ट्रैक कर रही वेबसाइट WABetaInfo ने अपनी रिपोर्ट में बताया है कि फिलहाल ये फीचर iOS (आईफोन का ऑपरेटिंग सिस्टम) यूजर्स के लिए पेश किया जा रहा है, जिसे बाद में एंड्रॉयड यूजर्स के लिए भी उपलब्ध कराया जाएगा।
रिपोर्ट में बताया गया है कि यूजर को मैसेज एडिट करने के लिए सिर्फ 15 मिनट का टाइम मिलेगा। मैसेज एडिट करने के बाद उस पर 'Edited Message' का टैग लग जाएगा। इससे मैसेज रिसीव करने वाले को पता चल सकेगा कि मैसेज एडिट किया गया है।
क्या होगा फायदा
अक्सर हम वॉट्सऐप पर ग्रुप या पर्सनल मैसेज में गलती कर बैठते हैं। नया फीचर यूजर को गलती सुधारने का एक मौका देगा। इससे आप समय रहते वॉट्सऐप मैसेज को एडिट कर पाएंगे।
विंडोज यूजर्स के लिए नया वॉट्सऐप ऐप लॉन्च
मेटा के CEO मार्क जुकरबर्ग ने हाल ही में विंडोज यूजर्स के लिए वॉट्सऐप का नया वर्जन लॉन्च किया था। इस नए ऐप के जरिए डेस्कटॉप यूजर्स एक साथ 8 लोगों के साथ वीडियो कॉल और मैक्सिमम 32 लोगों के साथ ऑडियो कॉल कर सकते हैं।
वॉट्सऐप ने दावा करते हुए कहा है कि नया विंडोज डेस्कटॉप ऐप तेजी से लोड होता है, जिसे वॉट्सऐप और विंडोज यूजर्स के लिए परिचित इंटरफेस के साथ लॉन्च किया गया है। इसके साथ ही ऐप में मैसेजिंग, मीडिया और कॉल्स के लिए इम्प्रूव्ड सिकिंग और नए फीचर्स दिए गए हैं, जिसे वॉट्सऐप ने समय के साथ और अधिक इम्प्रूव करने का वादा किया है।
भारत में 48 करोड़ से ज्यादा वॉट्सऐप यूजर
भारत में वॉट्सऐप के करीब 48.9 करोड़ यूजर हैं। वहीं दुनियाभर में इसके 2 अरब से भी ज्यादा यूजर हैं। वॉट्सऐप को साल 2009 में लॉन्च किया गया था। 2014 में फेसबुक ने वॉट्सऐप को 19 बिलियन डॉलर में खरीदा था।
